Barak va Mishel Obama Oq uydagi so`nggi bayramlarini Maykl Jeksonga raqsga tushish bilan nishonlashdi (Video)

Barak va Mishel Obama Oq uydagi o`zlarining so`nggi Xellouin bayramlarini nishonlashdi.
Harbiylarning oilalari taklif etilgan bayram tadbiri doirasida AQSh prezidenti hamda birinchi xonimi Maykl Jeksonning Thriller taronasiga raqs tushib, bolalarga shirinliklar ulashishdi.
«Bugun Mishelga e`tibor bermasligingiz hamda sog`lom ovqatlanish haqida unutishingiz mumkin», — deb yozadi The Washington Post Obamaning so`zlarini.
AQShda Prezident saylovi 8 noyabr kuni bo`lib o`tadi. Prezident Barak Obama uchinchi muddatga o`z nomzodini qo`ya olmaydi.
AQShning birinchi raqamli xonimi 2010 yildan buyon Amerika maktablarida sog`lom ovqatlanishni targ`ib qiladi. Uning tashabbusi bilan o`quv muassasalarida o`quvchilarning taomnomasiga sabzavot, mevalar, shuningdek oqsilga boy ovqatlar kiritilgan.